Lononuiākea

Na Manaiakalani Kalua

A Haʻehaʻe ʻōʻili mai ka lā

A Lehua ka lā iho aku

A ka hoʻokuʻi ka nuʻu paʻa o ka lani

A ka hālāwai nā kūkulu o Kahiki

 Lono a Lono ou lolono ē

 ʻO Lononuiākea

A ke ʻĀpapanuʻu ka paʻa I lalo

A ke ʻĀpapalani ka paʻa I luna

A Kūkahauʻula ka ʻiu o ka moku

A Mokuʻāweoweo ka mole o ka honua

A ka wao akua pūpū weuweu

A ka wao kanaka pūpū ka mahiʻai

A ka lihi o ke kai nehe i ke one

A ka lipo o ka moana kawowo iō kikilo

A ʻIkuwa ʻO Kapōhākōʻeleʻele

A Hilinehu a me Hilinamā he mau māhoe lāua

A ka pō Hilo nō mua ia

A ka pō Muku nō muli nei